
Bendrojo skyriaus 2013 metų veiklos ataskaita


Kartu su pareigybių aprašymuose nurodytomis funkcijomis Bendrojo skyriaus darbuotojai   2013 m. atliko šiuos svarbesnius darbus:


1. Parengė 2013 m. sausio - birželio ir 2013 m. liepos 17 d. – gruodžio 31 d., 2014 m. Kultūros paveldo centro (toliau – KPC) struktūros ir pareigybių sąrašo bei KPC struktūros grafinio vaizdo projektus ir suderino su Kultūros paveldo departamentu prie Kultūros ministerijos (toliau – KPD). Parengė ir suderino su KPD naujus KPC Duomenų skyriaus Vietų, Kilnojamųjų objektų, Statinių ir Urbanizuotų vietovių poskyrių vedėjų pareigybių aprašymus, Buhalterijos skyriaus darbuotojų pareigybių aprašymus. Kartu su kompetentingais KPC darbuotojais parengė ir pateikė derinti KPD naujus KPC Bendrojo skyriaus nuostatus ir specialistų pareigybių aprašymus, KPC Paveldosaugos bibliotekos nuostatus ir specialistų pareigybių aprašymus, Duomenų skyriaus nuostatus ir specialistų pareigybių aprašymus, Duomenų skyriaus Detaliųjų tyrimų poskyrio nuostatus ir specialistų pareigybių aprašymus, direktoriaus pavaduotojo pareigybės aprašymą. Vadovaujantis Lietuvos Respublikos biudžetinių įstaigų įstatymu, įregistravo pakeistus KPC nuostatus Juridinių asmenų registre;


2. Kartu su kitais padalinių vadovais parengė Vidaus kontrolės procedūras naudojant ir nurašant KPC turtą, Rekomendacijų, pateiktų vidaus audito ataskaitoje „Kultūros paveldo centro vidaus kontrolės sistemos vertinimas 2012-12-21“ įgyvendinimo priemonių planą, KPC buhalterinės apskaitos politikos aprašą. Parengė Asmens duomenų tvarkymo taisykles. Kartu su Buhalterijos darbuotojais parengė KPC finansų kontrolės taisykles, Buhalterinę apskaitą reglamentuojančių tvarkų aprašus (iš viso 10 tvarkų aprašų), KPC sąskaitų planą;


3. Kartu su kitais padalinių vadovais parengė dokumentų projektus dėl KPC darbuotojų, rengiančių Nekilnojamojo kultūros paveldo vertinimo tarybų aktų ir kilnojamųjų kultūros vertybių apskaitos dokumentų projektus, 2013 m. I ir II pusmečių darbo krūvių;

4. Perskaičiavo ir suvedė visų KPC darbuotojų 1991-2012 metų laikotarpio eitas kasmetines atostogas į apskaitos programą „Stekas“. Parengė darbuotojų kasmetinių atostogų grafiką, Valstybinės duomenų apsaugos patikrinimo pagrindu organizavo ir įvykdė KPC darbuotojų darbo pažymėjimų pakeitimą negrįžtamai panaikinant asmens kodus darbuotojų pažymėjimuose. Parengė darbuotojų pokalbių mobiliaisiais telefonais bei fiksuoto ryšio telefonais limitus;

5. Rengė raštų Lietuvos Respublikos teisingumo ministerijai, Lietuvos Respublikos socialinės apsaugos ir darbo ministerijai, KPD projektus dėl teisės aktų, reglamentuojančių konkursų konkursinėms pareigoms užimti organizavimą. Organizavo ir įvykdė konkursą KPC Buhalterijos vyriausiojo buhalterio pareigoms užimti pagal Lietuvos Respublikos Vyriausybės 2007 m. kovo 21 d. nutarimą Nr. 301. Dalyvavo susitikime su KPD atstovais, Lietuvos Respublikos kultūros ministerijos viceministru dėl KPC struktūros pokyčių aptarimo ir suderinimo. Parengė KPC darbuotojams, kurių pareigybės yra naikinamos arba darbo sąlygos keičiamos nuo 2014 m., įspėjimo apie darbo sutarties nutraukimą arba pakeitimą lapelius, juos įteikė teisės aktų nustatyta tvarka;


6. Parengė ir pateikė Viešųjų pirkimų tarnybai 2012 m. mažos vertės viešųjų pirkimų ataskaitą. Parengė KPC supaprastintų viešųjų pirkimų taisykles, 2013 m. supaprastintų viešųjų pirkimų planą. Iki 2013 m. gruodžio 31 d. organizavo 157 supaprastintus viešuosius pirkimus. Sudarė 16 ilgalaikių sutarčių;
 
7. Suarchyvavo KPC buhalterijos asmens kortelių bylas už 2006 - 2011 m.laikotarpį, sutvarkė ir parengė perduoti archyvui KPC veiklos įsakymų dokumentus už 2006-2012 m. laikotarpį, KPC tvarkomosios organizacinės veiklos dokumentus už 2006 - 2009 m., archeologinių vietų apskaitos ir tyrimų dokumentus už 2006 m., memorialinių vietų apskaitos ir tyrimų dokumentus už 2006 m. laikotarpį. Parengė ir suarchyvavo nuolatinio saugojimo organizacinės veiklos, kraštovaizdžio ir urbanizuotų vietovių ir pastatų, dvarų sodybų, etnokultūros statinių, jų kompleksų, istorinių ir memorialinių statinių bei jų kompleksų, architektūrinių statinių, Vilniaus senamiesčio statinių, archeologinių vietų, memorialinių vietų, kilnojamųjų ir nekilnojamųjų kultūros vertybių klausimais dokumentus už 2007-2012 metų laikotarpį. Sudarė apyrašus ir suderino su Valstybiniu Naujuoju archyvu. Sudarė ir suderino atleistų darbuotojų asmens bylų apyrašus už 2007-2012 metų laikotarpį; 


8. Atliko smulkius KPC inventoriaus, elektros instaliacijos, santechnikos remonto darbus, vežė KPC specialistus į jų komandiruotės vietas.

